Държавен вестник, бр. 105, 2025 г., стр. 111

БРОЙ  105	
Д Ъ Р Ж А В Е Н  В Е С Т Н И К 	
СТР.  111  
Работата на това ниво изисква креативност, усет към естетиката, технически познания, 
дисциплина и умения за индивидуализиран подход към клиента, както и умения за работа с 
високотехнологична апаратура и високотехнологични козметични продукти. Ключови 
качества са дискретност, емпатия, точност, отлична хигиена и умение за изграждане на 
доверие и екипност. Изискват се много добри познания относно съставките на съвременните 
професионални продукти и материали. Важно е специалистът да бъде отворен към нови 
техники и да поддържа високо качество на изпълнение. 
 
2.3. 
Четвърта степен на професионална квалификация по професията 
Лицето, придобило четвърта степен на професионална квалификация по професия 
„Маникюр, педикюр и ноктопластика“, организира и провежда обучение на специалисти и 
стажанти в сектора в следните основни направления: организационни, педагогически и 
професионални знания, умения и компетентности. Изпълнява педагогически функции – 
организира, планира и реализира учебния процес, определя целите, задачите и очакваните 
резултати след обучението, планира, реализира и подготвя учебни програми и материали, и 
учебния процес, оценява постиженията и води учебна документация в съответствие със Закона 
за професионалното образование и обучение и действащата нормативна уредба. Участва в 
организиране, провеждане на изпити и участие в изпитни комисии, анализира качеството на 
проведеното обучение. Подбира и структурира учебното съдържание, разработва нови 
материали, избира форми, подходи, методи и средства на обучение. Организира учебната 
среда в зависимост от особеностите на възрастните обучаеми и контролира самостоятелната 
им работа. Прави график на учебните занятия. Оценява резултатите, като прилага набор от 
методи за проверка и оценяване. Познава методическата документация. Познава 
националните изпитни програми и изпитните теми по всяка степен. Предава знания и формира 
умения за: спазване на здравословни и безопасни условия на труд и опазване на околната 
среда; суровини, състав, основни съставки, смесване и съвместимост на съвременните 
професионални продукти и тяхното действие; безопасно използване на инструменти, уреди и 
апарати; безопасно и правилно използване на козметичните продукти; анатомията и 
физиологията на човешкото тяло; разпознаване на алергични реакции; формиране адекватно 
поведение при евентуални рискови състояния. Има усет за хармония и естетика. 
Паралелно с това извършва и организационна и професионална дейност – ръководи 
екипи в салони, контролира изпълнението на стандартите, осигурява материали, създава 
фирмени протоколи и процедури. Участва в разработването на разходни норми, контролира 
хигиената, следи за спазване на нормативната уредба, разпределя средства и обезпечава 
дейности с необходимите човешки, финансови, материално-технически ресурси, изготвя 
ценообразуване, финансови документи и отчети. Работи със съвременна апаратура, познава 
иновациите в сектора, отговаря за внедряването на нови технологии и поддържането на 
безопасна и качествена среда за работа. Притежава познания относно здравето и специфични 
състояния по кожата и ноктите на ръцете и ходилата. 
Необходими качества са лидерски умения, организираност, търпение, педагогическа 
компетентност и способност за обучение и наставничество, стратегическо мислене и 
устойчивост в динамична среда, гъвкавост, професионален авторитет и умения за 
комуникация с обучаеми, колеги и клиенти. Високо се ценят професионалната и 
педагогическа етика, технологична компетентност, комуникативност и адаптивност към